2022 ఉత్తర ప్రదేశ్ శాసనసభ ఎన్నికలు

**2022 ఉత్తర ప్రదేశ్ శాసనసభ ఎన్నికలు,** ఉత్తర ప్రదేశ్‌లోని 403 అసెంబ్లీ స్థానాలకు 2024 ఫిబ్రవరి 10 నుండి, మార్చి 7 వరకు ఏడు దశల్లో ఎన్నికలు జరిగాయి.  తొలి దశ ఎన్నికలు ఫిబ్రవరి 10న, చివరగా ఏడో దశ పోలింగ్ మార్చి 7న జరిగాయి. మార్చి 10న జరిగిన కౌంటింగ్‌లో 255 స్థానాల్లో బీజేపీ, 18 స్థానాల్లో మిత్రపక్షాలు గెలిచాయి. సమాజ్‌వాదీ పార్టీ 111 సీట్లు, దాని మిత్రపక్షాలు 14 సీట్లు గెలిచాయి. 

## నేపథ్యం
ఉత్తర ప్రదేశ్ శాసనసభ పదవీకాలం 2022 మే 14న ముగియనుంది. మునుపటి అసెంబ్లీ ఎన్నికలు ఫిబ్రవరి–మార్చి 2017లో జరిగాయి. ఎన్నికల తర్వాత, భారతీయ జనతా పార్టీ రాష్ట్ర ప్రభుత్వాన్ని ఏర్పాటు చేసింది, యోగి ఆదిత్యనాథ్ ముఖ్యమంత్రి అయ్యారు.

## షెడ్యూలు

2022 ఉత్తరప్రదేశ్ శాసనసభ ఎన్నికల షెడ్యూల్ ను 2022 జనవరి 8న కేంద్ర ఎన్నికల కమిషన్ ప్రకటించింది.

## పార్టీలు, కూటములు

### 

2021 సెప్టెంబరు నెలలో, జాతీయ ప్రజాస్వామ్య కూటమి, భారతీయ జనతా పార్టీ, అప్నా దళ్ (సోనీలాల్), నిషాద్ పార్టీల మధ్య పొత్తును నిర్ధారించింది. 2021 ఆగస్టు నెలలో, జాతీయ ప్రజాస్వామ్య కూటమి జనతాదళ్ (యునైటెడ్), హిందుస్తానీ అవామ్ మోర్చా, ఇతర పార్టీలతో చర్చలు జరిపింది. అయితే సీట్ల పంపకాల చర్చలు తరువాత విఫలమయ్యాయి.  2021 అక్టోబరులో కొత్త ముఖాలతో కూటమి ప్రధాన పునర్నిర్మాణ ప్రయత్నాలు, ప్రభుత్వ వ్యతిరేకతను ఎదుర్కోవడానికి పార్టీల పునరుద్ధరణ జరిగింది. 2021 డిసెంబరు మొదటి 2 వారాల్లో, కూటమి ఎన్నికల ప్రచారాన్ని ప్రారంభించింది. 2022 జనవరి 13న జాతీయ ప్రజాస్వామ్య కూటమి నిషాద్ పార్టీకి 16, అప్నా దళ్‌కు 17, మిగిలిన 370 సీట్లలో భారతీయ జనతా పార్టీ పోటీ చేయడంతో వారి సీట్ల పంపకాల ఒప్పందాన్ని కుదుర్చుకుంది. 6 మంది నిషాద్ పార్టీ అభ్యర్థులు భారతీయ జనతా పార్టీ గుర్తుపై పోటీ చేసారు.

### 

ఈ కూటమిలో మొదటగా రాష్ట్రీయ లోక్‌దళ్‌ చేరింది. తరువాత నేషనలిస్ట్ కాంగ్రెస్ పార్టీ, రాష్ట్రీయ జనతా దళ్ కూడా ఈ కూటమిలో చేరాయి.సుహెల్‌దేవ్ భారతీయ సమాజ్ పార్టీ తన కూటమి నుండి విడిపోయి సమాజ్ వాదీ పార్టీ కూటమిలో చేరగా, అనేక ఇతర చిన్న పార్టీలు కూడా చేరాయి. మొదటి సీట్ల పంపకాల చర్చల సమయంలో, సమాజ్ వాదీ పార్టీ,  రాష్ట్రీయ లోక్‌దళ్‌కు 36 సీట్లు ఇవ్వడానికి అంగీకరించింది. ప్రారంభంలో, రాష్ట్రీయ లోక్‌దళ్‌ 60 సీట్లుకు డిమాండు చేయగా, సమాజ్ వాదీ పార్టీ 30 వరకు వదులుకోవడానికి సిద్ధపడింది. తరువాత రెండు పార్టీలు 33 సీట్లను ఖరారు చేశాయి, రాష్ట్రీయ లోక్‌దళ్‌  ఎక్కువగా పశ్చిమ ఉత్తర ప్రదేశ్‌లో పోటీ చేసింది.ఆమ్ ఆద్మీ పార్టీ, సమాజ్ వాదీ పార్టీ పొత్తు కోసం చర్చలు ప్రారంభించాయి. అయితే సీట్ల పంపకంపై వారు ఏకాభిప్రాయానికి రాలేకపోయారు. ప్రగతిశీల సమాజ్ వాదీ పార్టీ (లోహియా) తరువాత కూటమిలో చేరింది. 2022 జనవరి 13న, కూటమి ఎన్నికల మొదటి కొన్ని దశలకు తన ప్రారంభ అభ్యర్థులను ప్రకటించింది.

### 

గత సంవత్సరాల్లో కాకుండా, బహుజన్ సమాజ్ పార్టీ ఎన్నికల్లో ఒంటరిగా పోటీ చేస్తామని ప్రకటించింది. భారతీయ జనశక్తి పార్టీ, పచ్చసి పరివర్తన్ సమాజ్ పార్టీ, విశ్వశాంతి పార్టీ, సంయుక్త్ జనదేశ్ పార్టీ, ఆదర్శ్ సంగ్రామ్ పార్టీ, అఖండ వికాస్ భారత్ పార్టీ, సర్వజన్ ఆవాజ్ పార్టీ, జగ్రుక్ జనతా పార్టీ, సర్వజన్ సేవా పార్టీ వంటి పది చిన్న రాజకీయ పార్టీలతో బీఎస్పీ పొత్తు పెట్టుకుంది..

### 

2021 అక్టోబరు 19న, ఉత్తర ప్రదేశ్ కాంగ్రెస్ నాయకురాలు ప్రియాంక గాంధీ రాబోయే ఉత్తర ప్రదేశ్ శాసనసభ ఎన్నికల్లో మహిళలకు 40% టిక్కెట్లు ఇస్తామని ప్రకటించారు..

### 

ఆల్ ఇండియా మజ్లిస్-ఇ-ఇత్తెహాదుల్ ముస్లిమీన్, జన్ అధికార్ పార్టీ, భారత్ ముక్తి మోర్చా, జనతా క్రాంతి పార్టీ, భారతీయ వంచిత్ సమాజ్ పార్టీ మొత్తం 403 స్థానాల్లో పోటీ చేసేందుకు ఫ్రంట్‌గా ఏర్పడ్డాయి..

### 

### ఇతరులు

* ఆమ్ ఆద్మీ మొత్తం 403 సీట్లలోనూ పోటీ చేస్తామని ప్రకటించింది, కానీ తరువాత 349 సీట్లలో పోటీ చేసింది, అందులో చార్తవాల్ శాసనసభ నియోజకవర్గం  కూడా ఉంది, అక్కడ ఆమ్ ఆద్మీఅభ్యర్థి ఎన్నికల ముందు సమాజ్ వాదీ పార్టీలో చేరారు.ఆమ్ ఆద్మీ సమాజ్ వాదీ పార్టీతో పొత్తు చర్చను ప్రారంభించింది కానీ పొత్తు కోసం చర్చలు విజయవంతం కాలేదు.
* శివసేన ఎన్నికల్లో 403 సీట్లలోనూ పోటీ చేస్తామని ప్రకటించింది, తరువాత దానిని 36 సీట్లకు తగ్గించారు.
* AIMIM మొదట కూటమిలో భాగంగా ఉంది. 100 సీట్లలో సీట్ల వాటా ఇవ్వబడింది, అయితే సుహెల్‌దేవ్ భారతీయ సమాజ్ పార్టీ,సమాజ్ వాదీ పార్టీతో చేతులు కలపడానికి కూటమిని విచ్ఛిన్నం చేసినప్పుడు, AIMIM 95 సీట్లలో ఒంటరిగా ఎన్నికల్లో పోటీ చేస్తామని ధృవీకరించింది.

తరువాత VSIP, LJP (రామ్ విలాస్), రాష్ట్రీయ రాష్ట్రవాది పార్టీ, ABHM, ASPKR వంటి పార్టీలు కూడా ఎన్నికల్లో తమ భాగస్వామ్యాన్ని ధృవీకరించాయి.

## పార్టీల మేనిఫెస్టో

### బీజేపీ మేనిఫెస్టోలో ప్రధాన హామీలు
*సాగునీటి కోసం రైతులకు ఉచిత విద్యుత్
*గోధుమ, వరి పంటకు కనీస మద్దతు ధర
*స్వామి వివేకానంద యువ సశక్తికరణ్‌ యోజన కింద 2 కోట్ల ట్యాబ్‌లు, స్మార్ట్‌ఫోన్లు ఉచితంగా పంపిణీ
*ఏటా హోళీ, దీపావళి పండుగ రోజుల్లో ఒక్కో సిలిండర్ చొప్పున ఫ్రీగా అందజేత
* 60 ఏళ్లు పైబడిన మహిళలకు ప్రజా రవాణాలో ఉచిత ప్రయాణం
* కాలేజీకి వెళ్లే యువతులకు ఉచితంగా స్కూటీలు
*పట్టణ పేదలకు తక్కువ ధరకు ఆహారం 'మా అన్నపూర్ణ క్యాంటీన్'ల ఏర్పాటు
*వితంతు పెన్షన్ 1,500 రూపాయలకు పెంపు
*లవ్ జీహాద్ కేసుల్లో దోషులుగా తేలితే పదేళ్ల జైలు శిక్ష, రూ.లక్ష జరిమానా
*రాష్ట్ర తలసరి ఆదాయం రెట్టింపు చేయడం
*రాష్ట్రంలోకి రూ.10 లక్షల కోట్ల పెట్టుబడులను ఆకర్షించడం
*15 రోజుల్లోనే చెరుకు పంట బకాయిలు చెల్లింపు
*కన్యా సుమంగళ యోజన పథకం కింద అందించే ఆర్థిక సాయాన్ని రూ.15,000 నుంచి రూ.25,000కు పెంపు 
*కొత్తగా  ఆరు మెగా ఫుడ్ పార్కుల ఏర్పాటు
### సమాజ్‌వాదీ పార్టీ మేనిఫెస్టోలో ప్రధాన హామీలు
*15 రోజుల్లో చెరుకు రైతులకు పరిహారం అందజేత
*రైతు పోరాటాల సందర్భంగా ప్రాణాలు కోల్పోయిన రైతుల కుటుంబాలకు 25 లక్షల రూపాయల నష్టపరిహారం 
*ద్విచక్ర వాహనదారులందరికీ ప్రతి నెలా ఒక లీటర్ ఉచిత పెట్రోల్‌
*ప్రభుత్వ ఉద్యోగాలలో మహిళలకు 33 శాతం రిజర్వేషన్లు 
*12వ తరగతి బోర్డు పరీక్షలో ఉత్తీర్ణులైన బాలికలకు రూ. 36,000 ఒకేసారి చెల్లించే ‘కన్యా విద్యా ధన్' పథకంతో పాటు పాటు ప్రాథమిక తరగతుల నుంచి పీ.జి వరకు బాలికలకు ఉచిత విద్య 
*దారిద్య్ర రేఖకు దిగువన ఉన్న మహిళలు, కుటుంబాలకు ప్రతి సంవత్సరం రూ. 18,000 రూపాయల
*12వ తరగతి ఉత్తీర్ణులైన విద్యార్థులందరికీ ఉచితంగా ల్యాప్‌టాప్‌లు
*ఏడాదిలో అన్ని గ్రామాలు, పట్టణాల్లో సీసీ కెమెరాలు ఏర్పాటు
* ప్రతి జిల్లాలో మోడల్ స్కూల్స్ నిర్మాణం
### కాంగ్రెస్ పార్టీ మేనిఫెస్టోలో ప్రధాన హామీలు
*20 లక్షల ప్రభుత్వ ఉద్యోగ నియామకాలు 
*వరి, గోధుమలను క్వింటాల్‌కు రూ.2500, చెరకు క్వింటాల్‌కు రూ.400 చొప్పున కొనుగోలు
*ఎస్సీ, ఎస్టీ విద్యార్థులకు కేజీ మొదలు పీజీ వరకు ఉచిత విద్య
*ఎస్సీ, ఎస్టీ ప్రభుత్వ ఉద్యోగులకు ప్రమోషన్లలో రిజర్వేషన్లు 
*కోల్ సామాజిక వర్గానికి ఎస్టీ మోదా కల్పన 
*పాఠశాలల్లో వంటవారికి నెలసరి జీతం రూ.5,000కు పెంపు 
*విధి నిర్వహణలో ప్రాణాలు కోల్పోయిన కోవిడ్ వారియర్స్‌కు రూ.50లక్షల పరిహారం 
*కోవిడ్‌ బాధిత కుటుంబాలకు రూ.25వేల ఆర్థిక సాయం
*అనుభవం, నిబంధనల మేరకు కాంట్రాక్ట్ టీచర్ల ఉద్యోగాలు క్రమబద్ధీకరణ 
*చిన్న తరహా పరిశ్రమలకు ప్రత్యేక రాయితీలు
*బాలికలకు ద్విచక్ర వాహనం, స్మార్ట్ ఫోన్
* మహిళలకు ఉచిత బస్సు సర్వీసులు, మూడు గ్యాస్ సిలిండర్లు ఉచితంగా
### బహుజన్ సమాజ్ పార్టీ మేనిఫెస్టో విడుదల చేయలేదు
ఉత్తర్ ప్రదేశ్‌లో ఈ ఎన్నికల్లో బహుజన్ సమాజ్ పార్టీ  మేనిఫెస్టో లేకుండా ప్రజల ముందుకు వెళ్లింది.

## అభ్యర్థులు

## పోల్ అంచనాలు

### అభిప్రాయ పోల్స్

### ఎగ్జిట్ పోల్స్
2022 ఫిబ్రవరి 10న ఉదయం 7 గంటల నుండి 2022 మార్చి 7న సాయంత్రం 6:30 గంటల వరకు ఎగ్జిట్ పోల్స్‌ను ప్రచురించకుండా ఎన్నికల సంఘం మీడియాను నిషేధించింది. ఆదేశాన్ని ఉల్లంఘించినందుకు రెండు సంవత్సరాల జైలు శిక్ష విధించబడుతుందని ప్రకటించింది. దీని ప్రకారం, ఈ ఎగ్జిట్ పోల్స్ 2022 మార్చి 7న సాయంత్రం ప్రచురించబడ్డాయి.

## ఓటర్ల శాతం

## ఫలితాలు

### కూటమి, పార్టీల వారీగా ఫలితాలు

### డివిజన్ వారీగా ఫలితాలు

### జిల్లాల వారీగా ఫలితాలు

### పోలింగ్ దశల వారీగా ఫలితాలు

## ఎన్నికల ఫలితాలు

## మూలాలు

## ఇతర మూలాలు


వర్గం:ఉత్తర ప్రదేశ్‌కు సంబంధించిన జాబితాలు
వర్గం:ఉత్తర ప్రదేశ్ శాసనసభ ఎన్నికలు
వర్గం:2022 భారత రాష్ట్రాల శాసనసభల ఎన్నికలు